Kazu Emilia Pires, Responsabilidade Orgaun Estadu Presiza Rezolve - TIMOR AGORA\nKazu Emilia Pires, Responsabilidade Orgaun Estadu Presiza Rezolve\nDILI - Kazu Eis Ministra Finansas (MF), Emilia Pires too oras nee lao nonok hela no laiha asaun ida husi orgaun estadu haat hanesan prezidente republika, parlamentu nasional, governu no tribunais atu rezolve.\nTuir Observador Politika-UNDIL, Francisco Mausoro hatete katak, orgaun estadu haat iha Timor Leste hotu-hotu iha responsabilidade atu rezolve kazu Emilia Pires labele husik.\nBa hau orgaun haat nee hotu iha responsabilidade, prezidente republika, governu, parlamentu nasional no tribunais hodi rezolve,” dehan Observador Politika-UNDIL, Francisco ba STL iha nia knar fatin, Mascarinhas-Dili, Kinta (16/03/2017).\nObservador Politika-UNDIL, Francisco haktuir, sira iha mekanismu barak hodi lori fila Emilia Pires mai Timor Leste hodi hatan ba ninia hahalo neebe mak nia halo. Mausoro sublina, tuir lolos demokrasia nee buras korupsaun nee menus tanba demokrasia nee liga ba boa governasaun ida nee indikador husi demokrasia neebe lao iha nasaun ida.\nIha fatin ketak, Veteranus Rogeiro Lobato hatete katak, Emilia tenke hakruk ba desizaun tribunal nian, se nia sente lasala, tenke hatudu nia-an ba justisa katak lasala, labele buka dalan ba halai fali. Raimundo S. Fraga